ภาพประกอบข่าว โค้ช ‘ตรินิแดดฯ’ ชวน ‘ช้างศึก’ ทีมชาติไทยบุกไปเยือนบ้าง หลังมาแพ้บ่อยแล้ว แองกัส อีฟ เฮดโค้ชตรินิแดดฯ ชี้ได้เห็นจุดอ่อนทีมใน “คิงส์คัพ” ชวน ‘ช้างศึก’ บุกไปเยือนบ้าง แองกัส อีฟ เฮดโค้ชตรินิแดดฯ กล่าวว่า รู้สึกผิดหวังกับผลงานทั้งสองนัดของทีมแต่ก็เป็นโอกาสดีที่ได้นำผู้เล่นหน้าใหม่เข้ามา และปรับปรุงสไตล์การเล่นของทีมในแต่ละนัด จุดอ่อนที่เห็นคือเรื่องเกมรับที่ต้องปรับปรุง ส่วนจุดแข็งคือความกระหายของนักเตะ ผู้สื่อข่าวสอบถามว่าแปลกใจกับการเปลี่ยนผู้เล่นจำนวนมากของไทยหรือไม่นั้น แองกัส อีฟ กล่าวว่า ไม่เซอร์ไพรส์เพราะเห็นตั้งแต่นัดแรกว่าเฮดโค้ชต้องการทดสอบผู้เล่น และใช้ผู้เล่นที่สดใหม่ลงสนาม นอกจากนี้ แองกัส อีฟ ยังชื่นชม 2 นักเตะไทย ที่ได้ดูมาตั้งแต่เกมแรกคือศุภชัย ใจเด็ด และพรรษา เหมวิบูลย์ ที่รู้สึกเตะตาในเรื่องของทักษะส่วนตัว และเป็นเรื่องดีที่ทีมไทยมีผู้เล่นแบบนั้นอยู่ “ขอบคุณประเทศไทยที่เชิญมาแข่งขัน ซึ่งมาเยือนไทยหลายครั้งแล้ว หวังว่าคราวหน้าไทยจะไปเยือนตรินิแดดฯ บ้าง” แองกัส อีฟ กล่าวปิดท้าย
See Details: โค้ช ‘ตรินิแดดฯ’ ชวน ‘ช้างศึก’ ทีมชาติไทยบุกไปเยือนบ้าง หลังมาแพ้บ่อยแล้ว